LĪGUMS

Par siltumenerģijas piegādi

Priekulē 2021.gada 29.janvārī

Priekules novada pašvaldība, reģistrācijas numurs 90000031601, juridiskā adrese Saules iela 1, Priekule, Priekules novads, turpmāk tekstā – **Pasūtītājs**, izpilddirektora Andra Razmas personā, kurš rīkojas uz Priekules novada pašvaldības domes 2019.gada 31.oktobra saistošo noteikumu Nr.7/19 ‘’Priekules novada pašvaldības nolikums’’ pamata, no vienas puses,

Sabiedrības ar ierobežotu atbildību “Priekules nami”, reģistrācijas numurs 42103020465, juridiskā adrese Ķieģeļu iela 2a, Priekule, Priekules novads, kuru pārstāv tās valdes locekle Arta Brauna, kura rīkojas uz statūtu pamata, turpmāk tekstā - **Lietotājs**, no otras puses, un

Liepājas rajona Bunkas pagasta zemnieku saimniecība “Nodegi”, reģistrācijas numurs 42101007918, juridiskā adrese “Nodegi”, Priekules pagasts, Priekules novads, tās īpašnieka Gata Ozola personā, turpmāk tekstā **Piegādātājs**, no trešās puses,

Visi kopā un katrs atsevišķi turpmāk šī līguma tekstā saukti par Pusēm,

Ņemot vērā Priekules novada pašvaldības domes 2021.gada 28. janvāra lēmumu Nr.64 “**Par līguma laušanu par siltumenerģijas piegādi Priekules pilsētas centralizētai siltumapgādes sistēmai**”, noslēdz šādu atcēlēja līgumu:

1. Puses vienojas ar 2021.gada 31.janvāri pilnībā izbeigt 2020.gada 1.septembrī savstarpēji noslēgto līgumu par siltumenerģijas piegādi (reģistrēts Pasūtītāja dokumentu pārvaldības sistēmā ar Nr.2.2.2/20/723).
2. Puses vienojas, ka tām nav un nākotnē neradīsies jebkādi savstarpēji prasījumi Līguma sakarā.
3. Mutiskas diskusijas vai argumenti šī Līguma apspriešanas laikā netiks uzskatīti par šī Līguma noteikumiem. Jebkuras izmaiņas vai papildinājumi šī Līguma sakarā stāsies spēkā tikai tad, kad tie tiks noformēti rakstiski un būs abpusēji parakstīti.
4. Visi strīdi, kuri rodas šī Līguma sakarā un, kurus Puses nevar atrisināt savstarpējās sarunās, tiek nodoti izskatīšanai Latvijas Republikas tiesu iestādēs.
5. Līgums sastādīts un parakstīts divos eksemplāros, katrai Pusei pa vienam eksemplāram.

|  |  |
| --- | --- |
| **Pasūtītājs**  Priekules novada pašvaldība  Reģ.Nr.90000031601  Saules iela 1, Priekule,  Priekules nov., LV-3434  A.Razma | **Piegādātājs**  ZS “Nodegi”  Reģ.Nr.42101007918  “Nodegi’’, Bunkas pag., Priekules nov.  Konta Nr.  G.Ozols |
| **Lietotājs**  SIA “Priekules nami”  Reģ.Nr. 42103020465  Ķieģeļu iela 2a, Priekule,  Priekules novads, LV-3434  Konta Nr.  A.Brauna |  |